Document ID: 32013D0673

KOMISIJOS ĮGYVENDINIMO SPRENDIMAS
2013 m. spalio 14 d.
dėl Sąjungos finansinės paramos Kroatijos žvejybos kontrolės programai įgyvendinti 2013 metais
(pranešta dokumentu Nr. C(2013) 6606)
(Tekstas autentiškas tik kroatų kalba)
(2013/673/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 21 straipsnį,
kadangi:
(1)
2013 m. liepos 1 d. Kroatija tapo Europos Sąjungos nare;
(2)
pagal Reglamento (EB) Nr. 861/2006 20 straipsnį Kroatija pateikė Komisijai savo 2013 m. žvejybos kontrolės programą ir paraišką gauti Sąjungos finansinę paramą, kuri skiriama pagal šią programą įgyvendinamų projektų išlaidoms padengti;
(3)
Sąjungos finansinė parama gali būti skiriama Reglamento (EB) Nr. 861/2006 8 straipsnio a punkte išvardytiems veiksmams finansuoti pagal paraiškas;
(4)
tikslinga laikantis Reglamento (EB) Nr. 861/2006 15 straipsnyje nustatytų ribų nustatyti Sąjungos finansinės paramos didžiausią dydį bei normą ir sąlygas, kuriomis tokia parama gali būti skiriama;
(5)
vadovaujantis Reglamento (EB) Nr. 861/2006 21 straipsnio 2 dalimi Kroatijos buvo paprašyta pateikti programą, susijusią su finansavimu 2013 m. sausio 25 d. Komisijos rašte nustatytose prioritetinėse srityse, t. y. projektų, kuriais siekiama įgyvendinti Tarybos reglamento (EB) Nr. 1224/2009 (2) nuostatas dėl kontrolės, variklio galios matavimo ir žuvininkystės produktų atsekamumo. Reikalavimai, kurių turi laikytis į atsekamumo projektus investuojantys ūkio subjektai ir (arba) valstybės narės, nustatyti 2012 m. gegužės 14 d. Komisijos rašte;
(6)
tuo remiantis ir atsižvelgiant į biudžeto apribojimus, pagal programas pateiktos paraiškos gauti Sąjungos finansinę paramą neprioritetiniams veiksmams, tokiems kaip automatinio identifikavimo sistemų (AIS) įrengimas žvejybos laivuose ir mokymo projektai, nesusiję su valstybių narių kontrolės sistemų tobulinimu, buvo atmestos, nes jos nėra priskiriamos pirmiau nurodytoms prioritetinėms sritims;
(7)
svarbu užtikrinti, kad atsekamumo projektai būtų parengti pagal tarptautiniu mastu pripažintus standartus, kaip reikalaujama Komisijos įgyvendinimo reglamento (ES) Nr. 404/2011 (3) 67 straipsnio 8 dalyje;
(8)
buvo įvertinta Kroatijos paraiškos gauti Sąjungos finansinę paramą atitiktis 2007 m. balandžio 11 d. Komisijos reglamente (EB) Nr. 391/2007, nustatančiame išsamias Tarybos reglamento (EB) Nr. 861/2006 įgyvendinimo taisykles dėl valstybių narių išlaidų, patirtų įgyvendinant bendrajai žuvininkystės politikai taikomas stebėsenos ir kontrolės sistemas (4), išdėstytoms taisyklėms;
(9)
siekiant skatinti investuoti į Komisijos nustatytų prioritetinių veiksmų įgyvendinimą ir atsižvelgiant į neigiamą finansų krizės poveikį valstybių narių biudžetams, su pirmiau nurodytomis prioritetinėmis sritimis susijusioms išlaidoms, kurioms taikomas šis finansavimo sprendimas, padengti turėtų būti taikoma didelė bendro finansavimo norma, laikantis Reglamento (EB) Nr. 861/2006 15 straipsnyje nustatytų ribų;
(10)
kad būtų galima skirti paramą už automatinę buvimo vietos nustatymo įrangą, ši turėtų atitikti Įgyvendinimo reglamente (ES) Nr. 404/2011nustatytus reikalavimus;
(11)
kad būtų galima skirti paramą už žvejybos laivuose įrengtą elektroninio duomenų registravimo ir perdavimo įrangą, ši turėtų atitikti Reglamente (ES) Nr. 404/2011 nustatytus reikalavimus;
(12)
šiame sprendime numatytos priemonės atitinka Žuvininkystės ir akvakultūros komiteto nuomonę,
PRIĖMĖ ŠĮ SPRENDIMĄ:
1 straipsnis
Dalykas
Šiuo sprendimu numatoma 2013 m. Sąjungos finansinė parama, skirta Kroatijos išlaidoms, patirtoms diegiant bendrosios žuvininkystės politikos (BŽP) stebėsenos ir kontrolės sistemas, kaip nurodyta Reglamento (EB) Nr. 861/2006 8 straipsnio 1 dalies a punkte, kompensuoti.
2 straipsnis
Neįvykdytų įsipareigojimų klausimo sprendimas
Visas sumas, kurias prašoma kompensuoti, Kroatija sumoka iki 2017 m. birželio 30 d. Po tos dienos sumokėtos sumos nekompensuojamos. Su šiuo sprendimu susiję biudžeto asignavimai panaikinami ne vėliau kaip 2018 m. gruodžio 31 d.
3 straipsnis
Naujos technologijos ir IT tinklai
1. Finansinė parama gali būti skiriama kompensuoti 90 % reikalavimus atitinkančių išlaidų, patirtų įgyvendinant I priede nurodytus projektus ir susijusių su naujų technologijų diegimu ir IT tinklų įrengimu siekiant užtikrinti veiksmingą ir saugų su žvejybos veiklos stebėsena, kontrole ir priežiūra, taip pat variklio galios patikrinimu susijusių duomenų rinkimą ir tvarkymą, laikantis tame priede nustatytų ribų.
2. Finansinė parama gali būti skiriama kompensuoti 50 % reikalavimus atitinkančių išlaidų, patirtų įgyvendinant I priede nurodytą projektą HR/13/05 ir susijusių su matuokliais ir svarstyklėmis, laikantis tame priede nustatytų ribų.
4 straipsnis
Automatinė buvimo vietos nustatymo įranga
1. Finansinė parama gali būti skiriama kompensuoti 90 % reikalavimus atitinkančių išlaidų, patirtų įgyvendinant II priede nurodytus projektus ir susijusių su automatinės buvimo vietos nustatymo įrangos, užtikrinančios nuotolinį žvejybos laivų buvimo vietos stebėjimą žvejybos stebėjimo centre, naudojantis laivų stebėjimo sistema (LSS), įsigijimu ir įrengimu žvejybos laivuose, laikantis tame priede nustatytų ribų.
2. 1 dalyje nurodyta finansinė parama apskaičiuojama pagal didžiausią vienam laivui nustatytą sumą - 2 500 EUR.
3. Kad būtų galima skirti 1 dalyje nurodytą finansinę paramą už automatinę buvimo vietos nustatymo įrangą, ši turi atitikti Komisijos reglamente (EB) Nr. 2244/2003 (5) nustatytus reikalavimus.
5 straipsnis
Elektroninio duomenų registravimo ir perdavimo sistemos
Finansinė parama gali būti skiriama kompensuoti 90 % reikalavimus atitinkančių išlaidų, patirtų įgyvendinant III priede nurodytus projektus ir susijusių su elektroninio duomenų registravimo ir perdavimo sistemoms (EDRPS) būtinų dalių kūrimu, įsigijimu, diegimu ir technine pagalba, siekiant užtikrinti veiksmingą ir saugų keitimąsi su žvejybos veiklos stebėsena, kontrole ir priežiūra susijusiais duomenimis, laikantis tame priede nustatytų ribų.
6 straipsnis
Elektroninio duomenų registravimo ir perdavimo įranga
1. Finansinė parama gali būti skiriama kompensuoti 90 % reikalavimus atitinkančių išlaidų, patirtų įgyvendinant IV priede nurodytus projektus ir susijusių su EDRPS įrangos, užtikrinančios galimybę laivuose elektroniniu būdu registruoti duomenis apie žuvininkystės veiklą ir juos perduoti žvejybos stebėjimo centrui, įsigijimu ir montavimu žvejybos laivuose, laikantis tame priede nustatytų ribų.
2. 1 dalyje nurodyta finansinė parama apskaičiuojama pagal didžiausią vienam laivui nustatytą sumą - 3 000 EUR.
3. Kad būtų galima skirti finansinę paramą už EDRPS įrangą, ši turi atitikti Įgyvendinimo reglamente (ES) Nr. 404/2011 nustatytus reikalavimus.
7 straipsnis
Didžiausia visos Sąjungos finansinės paramos Kroatijai suma
Planuojamų išlaidų suma, reikalavimus atitinkanti jos dalis ir didžiausia visos Sąjungos paramos Kroatijai suma yra:
(EUR)
Valstybė narė
Planuojamos nacionalinės žvejybos kontrolės programos išlaidos
Pagal šį sprendimą atrinktų projektų įgyvendinimo išlaidos
Didžiausia Sąjungos paramos suma
Kroatija
817 000
618 000
522 600
Iš viso
817 000
618 000
522 600
8 straipsnis
Adresatas
Šis sprendimas skirtas Kroatijos Respublikai.
Priimta Briuselyje 2013 m. spalio 14 d.

Labels: 2
7
6
12
18
15